gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7706, del 27-01-2016 (2016/445)

Informació pública d'ajudes concedides per l'Institut Valencià de Competitivitat Empresarial (IVACE) en el marc de la convocatòria d'ajudes en matèria d'estalvi i eficiència energètica en la indústria i el sector edificació per a l'exercici 2015.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/445


Data del document
:   13-01-2016

Organisme emissor
:   Institut Valencià de Competitivitat Empresarial

Tipus de document
:   Anunci

Anàlisi jurídica

 Descriptors 

:   * ajuda pública

Informació pública d'ajudes concedides per l'Institut Valencià de Competitivitat Empresarial (IVACE) en el marc de la convocatòria d'ajudes en matèria d'estalvi i eficiència energètica en la indústria i el sector edificació per a l'exercici 2015. [2016/445]  
De conformitat amb el que preveu l'article 18 de la Llei 38/2003, General de Subvencions, es dóna publicitat de les ajudes que fins a la data s'han concedit en el marc de la convocatòria d'ajudes en matèria d'estalvi i eficiència energètica en la indústria i el sector edificació per a l'exercici 2015, aprovada per la Resolució de 20 de maig de 2015, del president de l'IVACE (DOCV 7531, 22.05.2015).  
  
València, 13 de gener de 2016. - La directora general de l'Institut Valencià de Competitivitat Empresarial (IVACE): Júlia Company Sanus.  
  
  
Programa: Estalvi i Eficiència Energètica en la Indústria i Sector Edificació  
Dotació pressupostària: 2.921.000,00 -  
Resolució de concessió: 17 de desembre de 2015  
  
Les ajudes indicades baix podran comptar amb finançament del Fons Europeu de Desenvolupament Regional (FEDER), en un percentatge del 50 %, a través del Programa Operatiu FEDER de la Comunitat Valenciana 2014-2020, a través de l'Eix Prioritari 4 (Afavorir el pas a una economia baixa en carboni en tots els sectors), Prioritat d'Inversió 4.a. (Foment de l'eficiència energètica i l'ús d'energies renovables per part de les empreses) i Objectiu Específic 4.2.1. (Avançar en l'avaluació i millora de l'eficiència energètica de les empreses, en particular les PIME), exceptuant les actuacions del Programa d'Estalvi i Eficiència Energètica en l'Edificació que es duguen a terme en edificis públics, que s'inclouran en l'Eix Prioritari 4 (Afavorir el pas a una economia baixa en carboni en tots els sectors), Prioritat d'Inversió 4.b. (Suport de l'eficiència energètica, de la gestió intel·ligent de l'energia i de l'ús d'energies renovables en les infraestructures públiques, inclosos els edificis públics, i en els habitatges) i Objectiu Específic 4.3.1. (Millorar l'eficiència energètica en l'edificació i en les infraestructures i serveis públics).
Diari Oficial de la Generalitat Valenciana


Sumari del DOGV 7787, del 20-05-2016 (2016/3242)

Notificació de la sentència dictada en el judici verbal número 1837/2011.
-------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3242


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el judici verbal número 1837/2011. [2016/3242]  
Susana Lanchas Rodríguez, lletrada de l'Administració de Justícia del Jutjat de Primera Instància número 3 de Benidorm, mitjançant aquest edicte fa saber que en aquest jutjat se segueixen actuacions de judici verbal amb el número 001837/2011, a instàncies d'Arcadia Gómez Caballero, representada pel procurador Juan Fernández de Bobadilla Moreno, contra Houari Yahia Bacha, declarat en rebel·lia, en què s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 000173/2013  
Jutgessa que la dicta: Marta Alba Tenza.  
Part demandant: Arcadia Gómez Caballero.  
Advocat: Francisco Daniel Ruiz González.  
Procurador: Juan Fernández de Bobadilla Moreno.  
Part demandada: Houari Yahia Bacha.  
Advocat/ada: -  
Procurador/a: -  
Benidorm, 6 de juny de 2013  
Marta Alba Tenza, magistrada jutgessa titular del Jutjat de Primera Instància número 3 de Benidorm i partit, he vist aquestes actuacions de judici verbal número 1837/2011, seguides a instàncies d'Arcadia Gómez Caballero, representada pel procurador dels tribunals Juan Fernández de Bobadilla Moreno i dirigida pel lletrat Francisco Daniel Ruiz González, contra Houari Yahia Bacha, que va comparéixer per si mateix, sobre reclamació d'una quantitat, i dicte la següent resolució prenent com a base els següents:  
[...]  
Dispositiva  
[?]  
Notifiqueu aquesta resolució a les parts i feu-los saber que aquesta és ferma i que, en contra, no s'hi pot interposar recurs (art. 455.1 LEC, en la redacció que en fa la Llei 37/2011, de 10 d'octubre).  
Aquesta és la meua sentència, de la qual es guardarà l'original al llibre de sentències i s'expedirà un testimoniatge que s'unirà a les actuacions, que pronuncie, mane i firme.  
Publicació. L'anterior sentència va ser llegida i publicada per la magistrada jutgessa que la va dictar, en audiència pública, en el dia d'avui. En done fe.»  
  
I perquè valga de notificació al demandat rebel, Houari Yahia Bacha, el domicili del qual s'ignora, i perquè es publique en el Diari Oficial de la Comunitat Valenciana i al tauler d'anuncis d'aquest jutjat, expedisc aquest edicte.  
  
Benidorm, 18 de març de 2016.- La lletrada de l'Administració de Justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 7838, del 27-07-2016 (2016/5456)

Notificació de la interlocutòria dictada en el procediment de pàtria potestat número 542/2016.
----------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5456


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment de pàtria potestat número 542/2016. [2016/5456]  
Família. Pàtria potestat número 000542/2016.  
De: Cristina Serón Calvo.  
Procuradora: Laura Rubert Raga.  
Contra: Enrique Pastor Bayarri i ministeri fiscal.  
Procurador/a: -  
En aquest procediment sobre incident de l'article 156 del Codi Civil 542/2016, seguit a instàncies de Cristina Serón Calvo contra Enrique Pastor Bayarri i ministeri fiscal, sent-ne lletrada de l'Administració de Justícia Vicenta María Casañ Arandiga i magistrada jutgessa Paloma Tomás Manglano, s'ha dictat, el 7 de juliol de 2016, la interlocutòria que té la part dispositiva que, literalment, és com segueix:  
  
«Part dispositiva  
Estime la sol·licitud formulada per la procuradora dels tribunals Laura Rubert Raga, en nom i representació de Cristina Serón Calvo, contra Enrique Pastor Bayarri, i, en conseqüència, autoritze Cristina Serón Calvo a escolaritzar i matricular la seua filla, R., per a cursar estudis de Batxillerat al centre que la progenitora decidisca, sense necessitat d'obtindre el consentiment o l'autorització d'Enrique Pastor Bayarri; i igualment autoritze Cristina Serón Calvo per a decidir sobre la realització per part de la menor, M., d'un viatge amb la seua tia materna a Londres al mes de juliol d'enguany, i la conseqüent eixida del territori nacional de la menor a aquests sols efectes, sense la necessitat d'obtindre el consentiment o l'autorització d'Enrique Pastor Bayarri.  
  
No pertoca efectuar una especial imposició de les costes processals.  
Notifiqueu aquesta resolució a les parts i feu-los saber que, contra aquesta interlocutòria, s'hi pot interposar un recurs d'apel·lació en el termini de 20 dies, davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil, i en particular la nova redacció de l'article 156 del Codi Civil, en vigor des del 23 de juliol de 2015, feta d'acord amb la Llei 15/2015, de 2 de juliol, de jurisdicció voluntària.  
Així ho pronuncie, mane i firme.»  
  
I atés que el demandat, Enrique Pastor Bayarri i el ministeri fiscal, es troba en parador desconegut, expedisc aquest edicte a fi que li valga de notificació de forma deguda.  
  
València, 11 de juliol de 2016.- La lletrada de l'Administració de Justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 7827, del 13-07-2016 (2016/4961)

RESOLUCIÓ de 23 de juny de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a la implantació de teixit ossi liofilitzat i/o desmineralitzat d'origen humà de l'Institut Mèdic de Cirurgia Facial de Benidorm.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7827

Data del DOGV
:   13-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4961


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 23 de juny de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a la implantació de teixit ossi liofilitzat i/o desmineralitzat d'origen humà de l'Institut Mèdic de Cirurgia Facial de Benidorm. [2016/4961]  
En aquesta Direcció General d'Investigació, Innovació, Tecnologia i Qualitat, s'instrueix l'expedient de l'autorització sanitària per a la implantació de teixit ossi liofilitzat i/o desmineralitzat d'origen humà de l'Institut Mèdic de Cirurgia Facial de Benidorm, Alacant.  
Segons preveu l'Orde de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 156/2015, de 18 de setembre, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
València, 23 de juny de 2016.- El director general d'Investigació, Innovació, Tecnologia i Qualitat: Óscar Zurriaga Llorens.
Diari Oficial de la Generalitat Valenciana


Sumari del DOGV 7787, del 20-05-2016 (2016/3194)

Informació publica de l'estudi de detall de la unitat urbana que conté la parcel·la dotacional privada sanitària i assistencial S-1 del pla general d'ordenació urbana de la Vila Joiosa.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3194


Data del document
:   27-04-2016

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * pla d'urbanisme
    * administració local

Informació publica de l'estudi de detall de la unitat urbana que conté la parcel·la dotacional privada sanitària i assistencial S-1 del pla general d'ordenació urbana de la Vila Joiosa. [2016/3194]  
Per mitjà del present edicte es fa públic que el regidor d'Urbanisme, Jaime Ramis Galiana, en data de 26 d'abril de 2016, ha dictat la Resolució 1321 que en la seua part dispositiva literalment s'expressa:  
  
  
«...resolc:  
Primer. Sotmetre a informació pública, per un termini d'un mes, l'estudi de detall de la unitat urbana que conté la parcel·la dotacional privada sanitària i assistencial S-1 del pla general d'ordenació urbana de la Vila Joiosa presentat per mitjà de registre d'entrada 9800393940, de 21 de març de 2016, i que incorpora l'acord de la comissió d'avaluació ambiental, en sessió celebrada el 29 de febrer de 2016, als efectes que puguen formular-se al·legacions i aportar els documents que estimen pertinents.  
Segon. La informació pública s'anunciarà mitjançant un edicte publicat en el Diari Oficial de la Comunitat Valenciana i en un diari no oficial d'àmplia difusió a la localitat. Durant el termini d'un mes d'informació pública, computat a partir de la inserció del corresponent anunci en el DOCV, el document diligenciat haurà de trobar-se depositat, per a la seua consulta pública, a l'Ajuntament de la Vila Joiosa.  
  
La documentació esmentada estarà a disposició dels interessats a les oficines de l'Àrea d'Urbanisme, situades al carrer de Cristóbal Galiana, número 2, de la Vila Joiosa, en horari de 09.00 a 14.00 hores, així com en la pagina web municipal www.villajoyosa.com...»  
  
Contra la present resolució no pot interposar-se cap recurs administratiu ni jurisdiccional per constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjudici irreparable a drets i interessos legítims.  
  
La Vila Joiosa, 27 d'abril de 2016.- L'alcalde: Andrés Verdú Reos.
Diari Oficial de la Generalitat Valenciana


Sumari del DOGV 7787, del 20-05-2016 (2016/3279)

Notificació de la sentència dictada en el procediment de divorci contenciós número 739/2014.
--------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3279


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment de divorci contenciós número 739/2014. [2016/3279]  
Assumpte civil 000739/2014-B, divorci contenciós  
Susana Lanchas Rodríguez, lletrada de l'Administració de Justícia del Jutjat de Primera Instància número 3 de Benidorm, faig saber que en aquest jutjat se segueixen actuacions de judici de divorci contenciós amb el número 000739/2014, a instàncies de Beatriu Rubio Sola, representada pel procurador Cristóbal Martínez Agudo, contra Wamid Moumen Mohammad Ali, declarat en rebel·lia, en les quals s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 000102/2015  
Jutgessa que la dicta: Isabel Mingot Santapau.  
Lloc: Benidorm.  
Data: 18 de març de 2015.  
Part demandant: Beatriu Rubio Sola.  
Advocada: Cristina Herrero Cossio.  
Procurador: Cristóbal Martínez Agudo.  
Part demandada: Wamid Moumen Mohammad Ali, en rebel·lia.  
Sense intervenció del ministeri fiscal.  
Dispositiva  
No pertoca la imposició de costes.  
Notifiqueu aquesta resolució a les parts, i feu-los saber que, en contra, s'hi pot interposar un recurs d'apel·lació davant de l'Audiència Provincial d'Alacant (art. 458 LEC). El recurs s'ha d'interposar per mitjà d'un escrit presentat en aquest jutjat en el termini de 20 dies, en el qual l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que impugna.  
Igualment, es fa saber a les parts que per a la interposició del recurs d'apel·lació abans esmentat, a més cal consignar en el compte d'aquest jutjat el dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b, en la quantia de 50 euros.  
  
Incloeu-ne l'original al llibre de sentències i porteu un testimoniatge d'aquesta resolució a les actuacions.  
Expediu un exhort al registre civil corresponent a fi d'anotar-hi aquesta resolució.  
Definitivament jutjant en primera instància, ho pronuncie, mane i firme.  
Publicació. L'anterior sentència ha sigut llegida i publicada per la jutgessa que l'ha dictada, constituïda en audiència pública a l'endemà de la seua data. En done fe.»  
  
I perquè valga de notificació al demandat rebel, Wamid Moumen Mohammad Ali, el domicili del qual s'ignora, i es publique en el Diari Oficial de la Comunitat Valenciana, expedisc aquest edicte.  
  
Benidorm, 17 de març de 2016.- La lletrada de l'Administració de Justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 7802, del 10-06-2016 (2016/3629)

RESOLUCIÓ de 17 de maig de 2016, de la Conselleria d'Hisenda i Model Econòmic, per la qual s'autoritza la inclusió d'un projecte en l'annex d'inversions reals del programa 313.30, Menor, de Vicepresidència i Conselleria d'Igualtat i Polítiques Inclusives. Expediente número 16.007/16-034.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3629


Data del document
:   17-05-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de maig de 2016, de la Conselleria d'Hisenda i Model Econòmic, per la qual s'autoritza la inclusió d'un projecte en l'annex d'inversions reals del programa 313.30, Menor, de Vicepresidència i Conselleria d'Igualtat i Polítiques Inclusives. Expediente número 16.007/16-034. [2016/3629]  
Vicepresidència i Conselleria d'Igualtat i Polítiques Inclusives planteja la necessitat de substituir, atesa la seua antiguitat, la furgoneta per al transport de menors existent en el centre de Buñol. En no preveure l'annex d'inversions del capítol 6 del programa 313.30, Menor, el projecte d'inversió ET180, «Elements de Transport», es proposa la seua inclusió, mitjançant ajust en les dotacions d'altres projectes del mateix capítol i programa.  
A aquest efecte, i en virtut del que disposen els articles 17 i 20 apartat j de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza la inclusió en l'annex d'inversions reals del programa 65.94.88.767.98, Menor, del projecte ET180, «Elements de Transport», mitjançant ajust en les dotacions dels projectes del mateix capítol i programa.  
  
València, 17 de maig de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7898, del 18-10-2016 (2016/7661)

Formalització del contracte número HPJ 5569/05. Subministrament d'un equip per a vitrificar mostres líquides en reixetes de TEM.
--------------------------------------------------------------------------------------------------------------------------------

### Dades del document

Número de DOGV
:   7898

Data del DOGV
:   18-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7661


Data del document
:   03-10-2016

Organisme emissor
:   Centre d'Investigació Príncep Felip

Tipus de document
:   Resolució

Descriptors 

:   * adjudicació de contracte administratiu
    * contracte de subministraments

Formalització del contracte número YOX 6594/05. Subministrament d'un equip per a vitrificar mostres líquides en reixetes de TEM. [2016/7661]  
La fundació de la Comunitat Valenciana Centre d'Investigació Príncep Felip anuncia la formalització de contracte següent:  
  
1. Entitat adjudicadora: fundació de la Comunitat Valenciana Centre d'Investigació Príncep Felip (CIPF).  
2. Objecte del contracte: subministrament d'un equip per a vitrificar mostres líquides en reixetes de TEM.  
3. Codi CPV: 91543324.  
4. Divisió per famílies genèriques i lots en l'expedient de referència: no.  
5. Lloc d'execució: fundació de la Comunitat Valenciana Centre d'Investigació Príncep Felip, carrer d'Eduardo Primo Yúfera, 3, CP 46193 de València.  
6. Termini d'execució: immediat.  
7. Tramitació: ordinària. Contracte no subjecte a regulació harmonitzada.  
8. Procediment: negociat.  
9. Pressupost base de licitació: 42.200 euros, impostos no inclosos.  
  
10. Nombre d'ofertes rebudes: una.  
11. Data d'adjudicació: 21 de setembre de 2016.  
12. Data de formalització del contracte: 23 de setembre de 2016.  
13. Contractista: Leica Microsistemas, SLU.  
14. Import d'adjudicació: 42.196,23 euros. Contracte finançat pel Fons Europeu de Desenvolupament Regional (FEDER). Programa Operatiu Comunitat Valenciana FEDER 2014-2020.  
15. Avantatges de l'oferta adjudicatària: raons tècniques relacionades amb la protecció de drets d'exclusiva.  
  
València, 3 d'octubre de 2016.- La direcció de la fundació: Enrique Alborch Domínguez.